paragraph_text: Hrvatski Idol je hrvatska verzija Pop Idola. Dvije sezone Hrvatskog Idola su održane. Prvu sezonu je pobijedila Žanamari Lalić, dok je drugu osvojio Patrick Jurdić. Žanamari je prvu sezonu osvojila s 54% glasova u finalu, a Patrick Jurdić 50.22%, no pošto je bilo samo 2.296 glasova u finalu druge sezone, Jurdić je dobio sa samo 10 glasova više od drugoplasirane Lidije Bačić. Obadva pobjednika su već pokušali u drugim svjetskim Idol verzijama: Lalić u njemačkom Deutschland sucht den Superstaru, a Jurdić u Austriji i Češkoj. Nijedan natjecatelj nije uspio u tim showovima i ispao je rano.<br> Iako je prva sezona bila uspješna među publikom, druga je bila znatno lošija, pa se nije nastavljalo s trećom sezonom. 2009. godine, RTL je otkupio prava na emisiju, pa je nastavio s Idol serijalom u Hrvatskoj sa showom Hrvatska traži zvijezdu.